ร้านนี้ไม่มีชื่อร้านค่ะ เป็นห้องแถวมีรถเข็น ติดป้าย"ก๋วยเตี๋ยวไก่มะระตุ๋น" ร้านอยู่ติดกับร้านดัง สว่างอรุณ ก๋วยเตี๋ยวเนื้อ จอดรถริมถนนหน้าร้านได้ทั้ง2ฝั่งค่ะ 

ร้านนี้เปิดมานานแล้วเคยมาทานหลายครั้งตั้งแต่รุ่นแม่เป็นคนทำ น้ำซุปจะหอมเข้มข้น ไก่ตุ๋นจนนุ่มเปื่อยและมีให้เลือกเป็นส่วนๆ น่อง ปีก ข้อ ตีน(ไก่) เลือด หนังหมู ไก่ฉีก ให้เครื่องเต็มชามใหญ่ไม่ได้แวะมานานมาก วันนี้แวะมา ร้านสะอาดขึ้นแต่เจ้าของร้านป่วยมาหลายเดือนไม่ได้ทำเองแล้ว รสชาติอ่อนลงไปมาก เข้มข้นน้อยลง แต่ก็ยังถือว่าใช้ได้ค่ะ ชอบตรงที่ใช้เส้นหมี่สด ราคาไม่แพง แต่น้ำซุปใสขึ้นกว่าเดิมมาก มะระตุ๋นไม่ขม รสอ่อนแต่ก็อร่อยใช้ได้ค่ะ

ราคาชามละ40บาทมีเส้นใหญ่ เล็ก หมี่ บะหมี่ วุ้นเส้น และมาม่า